Գևորգ Տեր-Գաբրիելյանը («Եվրասիա համագործակցության հիմնադրամի» տնօրեն), Արթուր Սաքունցը, (Հելսինկյան քաղաքացիական ասամբլեայի Վանաձորի գրասենյակի նախագահ) համաձայն չէին , որ քաղաքացիական հասարակությունը, ունենալով ներկայացուցիչներ նոր կառավարությունում, ստիպված կլինի սահմանափակել իշխանություններին վերահսկելու գործիքները: Բանախոսները նկատեցին, որ ժողովրդավարական երկրներում քաղաքացիական հասարակության և իշխանությունների համագործակցությունը շատ նորմալ է համարվում: Եվ որ միայն ավտորիտար ռեժիմի դեպքերում է քաղհասարակությունը ստիպված իր վրա վերցնել ընդդիմության գործառույթը: Ինչը և անում էր հայաստանյան քաղհասարակությունը՝ մինչև թավշյա հեղափոխություն: